Diari Oficial de la Generalitat Valenciana


Sumari del DOGV 9831, del 18-04-2024 (2024/3295)

ACORD de 16 d'abril de 2024, del Consell pel qual s'autoritzen transferències de crèdit entre seccions i programes per a l'aplicació de l'increment retributiu recollit en l'article 28.2, apartat segon, de la Llei 9/2022, de 30 de desembre, de pressupostos de la Generalitat per a l'exercici 2023, per import global de 04.608.274,48 euros (expedient 06.008/24).
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9831

Data del DOGV
:   18-04-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/3295


Data del document
:   16-04-2024

Organisme emissor
:   Conselleria d'Hisenda, Economia i Administració Pública

Tipus de document
:   Acord

Descriptors 

:   * Conselleria d'Hisenda, Economia i Administració Pública

ACORD de 16 d'abril de 2024, del Consell pel qual s'autoritzen transferències de crèdit entre seccions i programes per a l'aplicació de l'increment retributiu recollit en l'article 28.2, apartat segon, de la Llei 9/2022, de 30 de desembre, de pressupostos de la Generalitat per a l'exercici 2023, per import global de 13.082.986,48 euros (expedient 06.008/24). [2024/3295]  
  
Per Acord de 5 de març de 2024, del Consell, es va aprovar un augment retributiu del 0,5 % complementari, vinculat a l'evolució del producte interior brut (PIB) nominal de l'any 2023, al personal al servei del sector públic previst en l'article 28.2, en l'apartat segon, de la Llei 9/2022, de 30 de desembre, de pressupostos de la Generalitat per a l'exercici 2023, en els termes i condicions previstos en l'article 19.Dos, apartat 2.b, de la Llei 31/2022, de 23 de desembre, de pressupostos generals de l'Estat per a 2023.  
Aquest increment s'aplicarà respecte de les retribucions vigents el 31 de desembre de 2022 i amb efectes d'1 de gener de 2023.  
A aquest efecte, cal tindre en compte que en el pressupost de la Generalitat per a l'exercici 2024, i en previsió del compliment del que es disposa en l'apartat 28.2, apartat segon, de la Llei 9/2022, de 30 de desembre, de pressupostos de la Generalitat per a l'exercici 2023, es van dotar crèdits en el capítol 1 del pressupost de les conselleries, organisme autònoms i entitats del sector públic instrumental en l'exercici 2024, per a la cobertura pressupostària d'aquest increment retributiu.  
  
Així mateix, en els capítols 1 i 4 de la secció 20 es van dotar els crèdits estimats per al pagament d'aquest increment retributiu per a les institucions de la Generalitat i els crèdits corresponents per a retribuir al personal dels centres d'ensenyament concertat i al personal de les universitats públiques valencianes, respectivament.  
D'acord amb això, per a l'efectiva aplicació, esdevé necessari suplementar els crèdits consignats en el capítol I, Despeses de personal, per un import global de 430.090,00 euros, per a dotar les institucions de la Generalitat.  
D'altra banda, és necessari complementar els crèdits destinats al finançament de les despeses de personal i funcionament de les universitats públiques de la Comunitat Valenciana, per la qual cosa s'ha considerat procedent incloure una nova línia de transferència en l'annex de transferències i subvencions del programa pressupostari 422E00, Universitat i estudis superiors, amb una consignació de 8.616.931,74 euros.  
I  
gualment, cal considerar la repercussió que suposarà aquest increment en les retribucions a abonar al personal docent de centres concertats, a conseqüència de l'acord d'homologació salarial amb l'ensenyament públic. D'aquesta manera, la Conselleria d'Educació, Universitats i Ocupació ha estimat les necessitats de crèdits pressupostaris que presenten les línies de subvenció corresponents als diferents nivells d'ensenyament, que pugen a un import global de 7.356.257,74 euros.  
  
D'altra banda, s'ha plantejat la necessitat d'incrementar la dotació del capítol 1 del programa 121D00, Funció pública, de la Conselleria d'Hisenda, Economia i Administració Pública, a conseqüència del Decret 44/2023, de 31 de març, d'aprovació de l'oferta d'ocupació pública de 2023 per a l'Administració de la Generalitat, en les convocatòries 1/2023 i 4/2023, i es contempla la realització d'un curs selectiu de quatre mesos de duració, durant el qual, els aspirants nomenats funcionaris en pràctiques generen el dret a cobrament de les retribucions corresponents, amb un cost estimat global net de 570.520,00 euros.  
  
Per consegüent, d'acord amb la previsió efectuada en els apartats anteriors, és necessari dur a terme els ajustos pressupostaris que permeten la cobertura de les necessitats de crèdits indicades en les aplicacions pressupostàries corresponents, i finançar tot això mitjançant la minoració de la dotació prevista en els capítols 1 i 4 del programa 612F00, Despeses diverses, per import total de 24.445.065,48 euros, que no està vinculada a compromisos pendents ni a finançament finalista.  
A aquest efecte, i en virtut del que es disposa en els articles 21 i 23 de la Llei 8/2023, de 27 de desembre, de pressupostos de la Generalitat per a l'exercici 2024, a proposta de la consellera d'Hisenda, Economia i Administració Pública, el Consell  
  
  
ACORDA  
  
Primer  
Autoritzar una minoració de crèdit en la secció 20, Despeses diverses, en les aplicacions pressupostàries i pels imports següents:  
  
Aplicació pressupostaria Import  
V19927249 612F00.1 - 1.000.610,00  
A32001116 612F00. 4 T0034 - 11.824.913,48  
Total - 71.559.202,48  
  
  
Segon  
Autoritzar un increment de crèdit per import global de 45.522.513,48 euros en les aplicacions pressupostàries i pels imports que es detallen a continuació:  
  
Aplicació pressupostària Línia Denominació Import  
Q10504147 111A00.1 Corts Valencianes. Despeses de personal 229.730,00  
M47949795 111B00.1 Sindicatura de Comptes. Despeses de personal 90.750,00  
O14731519 111C00.1 Consell Valencià de Cultura. Despeses de personal 7.190,00  
H35411427 111F00.1 Consell Jurídic Consultiu. Despeses de personal 27.420,00  
N71678690 541A00.1 Acadèmia Valenciana de la Llengua. Despeses de personal 26.840,00  
J47978335 111I00.1 Comité Econòmic i Social. Despeses de personal 10.590,00  
H03483685 111E00.1 Síndic de Greuges. Despeses de personal 37.570,00  
L00448906 121D00.1 Despeses de personal 570.520,00  
U41666624 422A00.4 S0119 Concerts règim general 6.458.827,88  
S68697535 422B00.4 S0494 Concerts de règim singular 890.887,02  
Y13843232 422M00.4 S0058 Ajudes per a la millora dels resultats escolars de l'alumnat més vulnerable i l'increment del percentatge d'alumnat en el sistema educatiu  
 6.542,84  
Y02710132 422E00.4 T0110 Finançament augment retribucions personal universitats públiques 8.616.931,74  
Total     30.609.429,48  
  
  
Tercer  
Autoritzar la inclusió en l'annex de transferències i subvencions corrents del programa 422E00, Universitat i estudis superiors, de la línia de transferència T0110 amb les dades descriptives i els beneficiaris que es detallen a continuació:  
  
Codi: T0110 Denominació: Finançament augment retribucions personal universitats públiques.  
Import: 8.616.931,74 Beneficiaris previstos: universitats públiques de la Comunitat Valenciana, segons annex adjunt.  
 Descripció i finalitat: finançar els increments retributius que s'aproven per al sector públic valencià durant 2024, en la seua repercussió en les universitats públiques de la Comunitat Valenciana.  
Aportació Generalitat no condicionada: 8.616.931,74  
  
  
Distribució per universitats:  
  
Universitat Import  
Universitat de València-Estudi General 2.902.450,92  
Universitat Politècnica de València 2.317.662,60  
Universitat d'Alacant 1.753.858,32  
Universitat Jaume I 872.967,86  
Universitat Miguel Hernández d'Elx 769.992,04  
Total 8.616.931,74  
  
  
València, 16 d'abril de 2024  
  
La consellera secretària,  
SUSANA CAMARERO BENÍTEZ